Parastos za žrtve nasilja 17. marta
Služba održana u delimično obnovljenom pravoslavnom hramu Sveti Nikola u Prištini, koji je bio potpuno spaljen 2004.
Parastosom u crkvi Svetog Nikole u Prištini obeleženo je osam godina od najvećeg nasilja nad Srbima od dolaska medjunarodnih snaga na Kosovo. Parastos žrtvama služio je episkop rasko-prizrenski Teodosije. Episkop raško-prizrenski rekao je u besedi da je srpski narod na Kosovu uvek stradao, ali da to stradanje nije - kako je kazao - “za nas očaj, već nada da će ih Gospod primiti u svoje carstvo”. Vladika Teodosije je pozvao sve one koji su napustili svoje domove tokom martovskog nasilja da se u njih vrate. rekao je episkop Teodosije. Parastosu koji je služen u delimično obnovljenom pravoslavnom hramu Sveti Nikola u Prištini, koji je sa parohijskim domom bio potpuno spaljen marta 2004. godine prisustvovalo je desetak ljudi. Novinar i svedok martovskog nasilja  kaže da su dogadjaji iz marta 2004 godine promenili sve u životima kosovskih Srba. kaže Rakočević. U neredima tokom martovskog nasilja stradalo je 19 osoba, a proterano više od 4.000 Srba i drugih nealbanaca. Zapaljeno je oko 800 kuća i 35 pravoslavnih crkava i manastira. U nasilju nad Srbima učestvovalo je oko 50.000 ljudi. UNMIK je Euleksovim sudijama u Vrhovnom sudu Kosova predao šest predmeta za martovske sukobe i svih šest je rešeno tako što je 13 osoba proglašeno krivim i osuđeno na zatvorsku kaznu, dok je jedna oslobođena svih optužbi.